Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**«Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі) және «Салық және бюджетке төленетін басқа да міндетті төлемдер туралы» Қазақстан Республикасының Кодексін (Салық кодексі) қолданысқа енгізу туралы» Қазақстан Республикасының Заңына өзгерістер мен
 толықтырулар енгізу туралы»**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2017 жылғы 25 желтоқсандағы «Салық және бюджетке төленетін басқа да міндетті төлемдер туралы» Қазақстан Республикасының [Кодексіне](https://adilet.zan.kz/kaz/docs/K1700000120#z776) (Салық кодексі):

1) 1-бапта:

1-тармақта:

мынадай мазмұндағы 12-1) тармақшамен толықтырылсын:

«12-1) мобильдік қосымша – ұялы байланыстың абоненттік құрылғысында орнатылған және іске қосылған және салық органдары электрондық нысанда көрсететін мемлекеттік және өзге де қызметтерге, сондай-ақ салық міндеттемесін орындауға қолжетімділік беретін бағдарламалық өнім;»;

мынадай мазмұндағы 58-1) тармақшамен толықтырылсын:

«58-1) салық төлеушінің паспорты – салық құпиясы болып табылмайтын, мемлекеттік кіріс органдары қалыптастыратын штрих кодта (QR-код) қамтылған кәсіпкерлік субъектісінің ақпараттық картасы.»;

2) 24-бапта:

бірінші бөлікте:

18) тармақша алып тасталсын;

19) тармақшада:

бірінші абзацтағы «төлем карточкаларын» деген сөздерден кейін «және мобильді төлемдерді» деген сөздермен толықтырылсын;

екінші абзацтағы «және тізім» деген сөздер алып тасталсын;

20) тармақшадағы «ұсынуға міндетті.» деген сөздер «ұсынуға;» деген сөзбен ауыстырылып, мынадай мазмұндағы 21) – 23) тармақшалармен толықтырылсын:

«21) патент, оңайлатылған декларация негізінде шағын бизнес субъектілері үшін арнаулы салық режимдерін қолданатын дара кәсіпкерлер ретінде тіркеу есебінде тұрған салық төлеушілер - жеке тұлғалар бойынша күнтізбелік тоқсан үшін кәсіпкерлік қызметті жүзеге асыру үшін шотқа түскен төлемдердің жиынтық сомалары жөніндегі мәліметтерді табыс етуге міндетті.

Мәліметтерді ұсыну тәртібін, нысанын және мерзімдерін уәкілетті орган Қазақстан Республикасының Ұлттық Банкімен келісу бойынша белгілейді;

22) уәкілетті органға осы Кодекстің 779-бабының 1 және
2-тармақтарында көрсетілген шетелдік компаниялардың пайдасына жеке тұлғалардың жүзеге асырған төлемдері мен аударымдарының жиынтық сомалары туралы ақпаратты есепті жылдан кейінгі екінші айдың 15-күнінен кешіктірмей беруге міндетті.

Ақпарат алу мақсатында уәкілетті орган екінші деңгейдегі банктерге және банк операцияларының жекелеген түрлерін жүзеге асыратын ұйымдарға есепті жылдан кейінгі айдың 10-күнінен кешіктірмей осы Кодекстің 778-бабы 1-тармағының 4-1) тармақшасында көрсетілген мәліметтерді жібереді.

Осы тармақшада көрсетілген ақпарат Қазақстан Республикасының Ұлттық банкімен келісу бойынша уәкілетті орган белгілеген тәртіппен, нысанда және мерзімде ұсынылады;

23) жеке кәсіпкер немесе жеке практикамен айналысатын адам ретінде тіркеу есебінде тұрмаған жеке тұлғалар бойынша белгілі бір өлшемшарттар бойынша кәсіпкерлік қызметті жүзеге асырудан кіріс алу белгілері бар анықталған операциялар бойынша мәліметтер беруге міндетті.

Жеке тұлғалардың банктік шоттарында жүргізілетін операцияларды кәсіпкерлік қызметті жүзеге асырудан табыс алу белгілері бар операцияларға жатқызу өлшемшарттарын, мәліметтерді ұсыну тәртібін, нысанын және мерзімдерін Қазақстан Республикасының Ұлттық Банкімен келісу бойынша уәкілетті орган белгілейді;»;

3) мынадай мазмұндағы 24-1-баппен толықтырылсын:

«24-1-бап. Төлем ұйымдарының уәкілетті органдарға мәліметтерді

ұсыну жөніндегі міндеті

Төлем ұйымдары уәкілетті органға осы Кодекстің 779-бабының 1 және
2-тармақтарында көрсетілген шетелдік компаниялардың пайдасына және бөлігінде жүзеге асырылған, күнтізбелік жыл үшін төлемдер мен аударымдардың жиынтық сомалары туралы ақпаратты есепті жылдан кейінгі екінші айдың 15-күнінен кешіктірмей ұсынуға міндетті.

Ақпарат алу үшін уәкілетті орган төлем ұйымдарына есепті жылдан кейінгі айдың 10-күнінен кешіктірмей осы Кодекстің
778-бабы 1-тармағының 4-1) тармақшасында көрсетілген ақпаратты жібереді.

Осы тармақшада көрсетілген ақпарат уәкілетті орган белгілеген тәртіппен, нысанда және мерзімде ұсынылады.»;

4) 30-баптың 3-тармағы мынадай мазмұндағы 11-1) тармақшамен толықтырылсын:

«11-1) осы Кодекстің 779-бабының 1 және 2-тармақтарында көрсетілген шетелдік компаниялардың пайдасына жеке тұлғалар жүзеге асырған төлемдер мен аударымдар сомасына қатысты ақпаратты уәкілетті органның алуы мақсатында, осы Кодекстің 778-бабында көрсетілген мәліметтер бөлігінде екінші деңгейдегі банктерге, банктік операциялардың жекелеген түрлерін жүзеге асыратын ұйымдарға, төлем ұйымдарына;»;

5) 49-баптың 9-тармағының 2) тармақшасындағы «осы Кодекстің 136-бабының 4-тармағына сәйкес» деген сөздер алып тасталсын;

6) 51-баптың 1-тармағының үшінші бөлігі мынадай редакцияда жазылсын:

«Салықтардың және (немесе) төлемақылардың сомаларын тең үлестермен ай сайын немесе тоқсан сайын төлей отырып, мерзімін ұзарту үш жылдан аспайтын мерзімге беріледі. Бұл ретте салықтарды және (немесе) төлемақыларды бір жылдан астам мерзімге төлеу бойынша бөліп-бөліп төлеу салық төлеушінің және (немесе) үшінші тұлғаның жылжымайтын мүлкін кепілге салып және (немесе) банк кепілдігімен ғана берілуі мүмкін.»;

7) 52-баптың 2) тармақшасы жетінші абзацындағы «тез бүлінетін шикізат, тамақ өнімдері кепіл нысанасы бола алмайды» деген сөздер «тез бүлінетін шикізат, тамақ өнімдері;» деген сөздермен ауыстырылып, мынадай мазмұндағы абзацпен толықтырылсын:

«тұрғынжай кепіл нысанасы бола алмайды;»;

8) 59-баптың 1-тармағының 1) тармақшасы мынадай редакцияда жазылсын:

«1) қосымша құн салығы бойынша тіркеу есебіне қойылған күннен бастап қаржы-шаруашылық қызметті жүргізбеген қосылған құн салығын төлеуші болып табылатын немесе қосылған құн салығын төлеуші болып табылмайтын;»;

9) 66-баптың 1-тармағының 1) тармақшасы мынадай редакцияда жазылсын:

«1) қосымша құн салығы бойынша тіркеу есебіне қойылған күннен бастап қаржы-шаруашылық қызметті жүргізбеген қосылған құн салығын төлеушілер болып табылатын немесе қосылған құн салығын төлеушілер болып табылмайтын;»;

10) 69-баптың 4-тармағы мынадай мазмұндағы 8) тармақшамен толықтырылсын:

«8) тауарлар айналымының қадағалануы жүзеге асырылады.»;

11) 73-баптың 5-тармағының 4) тармақшасындағы «жіберу жолымен ұсынады.» деген сөздер «жіберу;» деген сөзбен ауыстырылып, мынадай мазмұндағы 5) тармақшамен толықтырылсын:

«5) мобильдік қосымша арқылы жіберу жолымен ұсынады.»;

12) мынадай мазмұндағы 75-1-баппен толықтырылсын:

«75-1-бап. Салық төлеушінің паспорты

1. Салық төлеушінің паспортын қоғамдық тамақтандыру және сауда саласындағы қызметті жүзеге асыратын салық төлеушілер тікелей
бақылау-касса машиналары тұрған және халықты хабардар ету үшін жалпыға бірдей қолжетімді орындарда орналастырады.

2. Салық төлеушінің паспорты мынадай мәліметтерді қамтиды:

1) Сәйкестендіру нөмірін;

2) дара кәсіпкердің, заңды тұлғаның атауын;

3) дара кәсіпкердің, заңды тұлға басшысының тегін, атын, әкесінің атын (егер ол жеке басты куәландыратын құжатта көрсетілсе);

4) салық төлеушінің мәртебесін – әрекет ететін, әрекет етпейтін, салық есептілігін тапсыруды тоқтатқанын;

5) тiркеу есебiне қойған күнді, тiркеу есебiнен шығарған күнді;

6) бақылау-касса машинасының салық органындағы тіркеу нөмірін, бақылау-касса машинасын пайдалану орнын;

7) алкоголь өнімін өндіру аумағында оны сақтау және бөлшек саудада өткізу жөніндегі қызметті қоспағанда, алкоголь өнімін сақтауға және бөлшек саудада өткізуге арналған лицензияның болуын немесе болмауын;

3. Салық төлеуші паспортының мәліметтерін салық органы есепті айдан кейiнгi екінші айдың 15-інен кешiктiрмей, айына 1 рет қалыптастырады және ол уәкілетті органның сайтында жариялануға жатады.»;

13) 104-баптың 1 және 2-тармақтарындағы «, 433» деген цифр алып тасталсын;

14) 115-баптың 1-тармағының 2) тармақшасы мынадай редакцияда жазылсын:

«2) электрондық тәсілмен жіберілгенде:

салық органы хабарламаны веб-қосымшаға жеткізген күннен бастап табыс етілді деп есептеледі.

Бұл тәсіл Қазақстан Республикасының электрондық құжат және электрондық цифрлық қолтаңба туралы заңнамасына сәйкес салық органдарымен электрондық тәсілмен өзара іс-қимыл жасайтын салық төлеушіге қолданылады;

«электрондық үкімет» веб-порталындағы пайдаланушының жеке кабинетіне хабарламаны жеткізген күннен бастап табыс етілді деп есептеледі.

Бұл тәсіл «электрондық үкімет» веб-порталында тіркелген салық төлеушіге қолданылады;

хабарлама мобильді қосымшаға жеткізілген күннен бастап табыс етілді деп есептеледі.

Бұл тәсіл осы Кодекстің 114-бабы 2-тармағының 1) тармақшасында көрсетілген есепті салық кезеңі үшін есептелген салықтардың сомасы туралы хабарламаға қолданылады;»;

15) 136-бап мынадай редакцияда жазылсын:

«136-бап. Жалпы ережелер

1. Тәуекелдерді басқару жүйесі тәуекелдердің дәрежесін (деңгейін) бағалауға негізделген және тәуекелді анықтау және оның алдын алу мақсатында салық органдары әзірлейтін және (немесе) қолданатын шараларды қамтиды.

2. Салық төлеушінің (салық агентінің) мемлекетке залал келтіруі мүмкін және (немесе) залал келтіре алатын салық міндеттемесін орындамау және (немесе) толық орындамау ықтималдығы тәуекел болып табылады.

3. Тәуекелдерді басқару жүйесінің қолданылу мақсаттары:

1) жоғары тәуекел салаларына назар аудару және қолда бар ресурстарды неғұрлым тиімді пайдалануды қамтамасыз ету;

2) орындалуын бақылау салық органдарына жүктелген Қазақстан Республикасының салық және өзге де заңнамасын бұзушылықтарды анықтау бойынша мүмкіндіктерді ұлғайту;

3) тәуекелдің төмен дәрежесі айқындалған салық төлеушілерге (салық агенттеріне) қатысты салықтық бақылауды барынша азайту;

4) тәуекел дәрежесіне қарай салықтық әкімшілендіру шаралары мен тәсілдерін саралап қолдану.

4. Тәуекелдердің дәрежесін (деңгейін) бағалау салық төлеушілер (салық агенттері) ұсынған салық есептілігінің деректерін, уәкілетті мемлекеттік органдардан, ұйымдардан, жергілікті атқарушы органдардан, уәкілетті тұлғалардан алынған мәліметтерді, сондай-ақ салық төлеушінің (салық агентінің) қызметі туралы басқа да құжаттарды және (немесе) мәліметтерді талдау негізінде жүзеге асырылады.

5. Тәуекелдерді басқару жүйесін қолдану салалары:

1) тәуекел дәрежесін бағалау негізінде ерекше тәртіп бойынша жүргізілетін салықтық тексеру субъектілерін (объектілерін) іріктеу;

2) осы Кодексте белгіленген жағдайларда салық төлеушілерді (салық агенттерін) тәуекелдің төмен, орташа немесе жоғары дәрежелі санаттарына жатқызу жолымен санаттарға бөлу;

3) қосылған құн салығының асып кету сомасының анықтығын растау;

4) камералдық бақылау нәтижелері бойынша анықталған бұзушылықтың тәуекел дәрежесін айқындау;

5) салықтық әкімшілендірудің өзге де нысандары.

6. Тәуекелдерді басқару жүйесі ақпараттық жүйелерді қолдану арқылы жүзеге асырылады.»;

16) 137-бап мынадай редакцияда жазылсын:

«137-бап. Тәуекел өлшемшарттары

1. Тәуекел дәрежесін (деңгейін) бағалау жүргізілетін белгілердің жиынтығы тәуекел өлшемшарттары болып табылады.

Тәуекел өлшемшарттарын және тәуекелдерді басқару жүйесін қолдану тәртібін салық органы айқындайды және осы баптың 2 және 3-тармақтарында белгіленген жағдайларды қоспағанда, жариялауға жатпайтын (оның ішінде тәуекел дәрежесін (деңгейін) бағалау жүргізілген салық төлеушінің жариялауына жатпайтын) құпия ақпарат болып табылады.

2. Осы Кодекстің 136-бабы 5-тармағы 3) тармақшасының мақсатында тәуекел өлшемшарттарын және тәуекелдерді басқару жүйесін қолдану тәртібін уәкілетті орган айқындайды.

3. Осы Кодекстің 136-бабы 5-тармағының 1) және 2) тармақшаларын іске асыру мақсатында құпия өлшемшарттармен қатар тәуекелдерді басқару жүйесін қолдану тәртібін уәкілетті орган айқындайтын құпия ақпарат болып табылмайтын өлшемшарттар қолданылады. Бұл ретте осы Кодекстің 136-бабы 5-тармағы 1) тармақшасының мақсатында тәуекел дәрежесін бағалау өлшемшарттары кәсіпкерлік жөніндегі уәкілетті органмен бірлесіп бекітіледі.»;

17) 142-баптың 1-тармағының 17) тармақшасындағы «акциздік» деген сөз «сәйкестендіру құралдарының» деген сөздермен ауыстырылсын;

18) 146-баптың 7-тармағындағы «431 және 433-баптарында» деген сөздер «431-бабында» деген сөздермен ауыстырылсын;

19) 152-бапта:

7-тармақтың сегізінші бөлігінің үшінші абзацы алып тасталсын;

17-тармақтағы «433 және (немесе) 434-баптарына» деген сөздер
«434-бабына» деген сөздермен ауыстырылсын;

20) 165-баптың 1) тармақшасы «төлем карточкаларын» деген сөздерден кейін «және (немесе) мобильдік төлемдерді» деген сөздермен толықтырылсын;

21) 172-бап мынадай редакцияда жазылсын:

«172-бап. Қазақстан Республикасында өндірілген немесе Қазақстан

Республикасына импортталған акцизделетін

тауарларды бақылау

1. Акцизделетін тауарларды бақылауды салық органдары өндірушілердің, акцизделетін тауарлар айналымын жүзеге асыратын тұлғалардың, борышкердің мүлкін (активтерін) өткізу кезінде банкроттықты және оңалтуды басқарушылардың осы бапта айқындалған акцизделетін тауарлардың жекелеген түрлерін таңбалау, Қазақстан Республикасының аумағында акцизделетін тауарларды өткізу тәртібін сақтауы бөлігінде, сондай-ақ акциздік бекеттерді белгілеу арқылы жүзеге асырады.

2. Толысылған шарапты және сыра қайнату өнімін қоспағанда, алкоголь өнімі – есепке алу-бақылау таңбаларымен, темекі өнімдері сәйкестендіру құралдарымен таңбалануға жатады.

3. Таңбалауды акцизделетін тауарларды өндірушілер мен импорттаушылар, борышкердің мүлкін (активтерін) өткізу кезінде банкроттықты және оңалтуды басқарушылар жүзеге асырады.

4. Мынадай алкоголь өнiмi – есепке алу-бақылау маркаларымен және темекi бұйымдары сәйкестендіру құралдарымен таңбалануға жатпайды:

1) Қазақстан Республикасынан тыс жерлерге экспортталатын;

2) бажсыз сауда дүкендерінің иелері Қазақстан Республикасының аумағына әкелетін, бажсыз сауда кедендік рәсіміне орналастыруға арналған;

3) Еуразиялық экономикалық одақтың кедендік аумағына уақытша әкелу (жіберу) және уақытша әкету кедендік рәсімдерінде әкелінетін, оның ішінде Қазақстан Республикасының аумағына Еуразиялық экономикалық одаққа мүше мемлекеттердің аумағынан бір данасы ғана жарнама және (немесе) көрсету мақсаттарында уақытша әкелінетін;

4) Кедендік транзиттің кедендік рәсімінде Еуразиялық экономикалық одақтың кедендік аумағы арқылы өткізілетін, оның ішінде Еуразиялық экономикалық одаққа мүше мемлекеттерден Қазақстан Республикасының аумағы арқылы транзитпен өткізілетін;

5) Қазақстан Республикасының аумағына жиырма бір жасқа толған жеке тұлға үш литрден аспайтын алкоголь өнімі шегінде, сондай-ақ он сегіз жасқа толған жеке тұлға екі жүз сигареттен немесе елу сигарадан (сигарилладан) немесе екі жүз елу грамм темекіден не түр-түрінен көрсетілген бұйымдардан жалпы салмағы екі жүз елу грамнан аспайтын шекте әкелетін (жіберетін).

5. Осы баптың 4-тармағында көзделген жағдайлардан басқа, сәйкестендіру құралдарымен және (немесе) есепке алу-бақылау таңбаларымен таңбалануға жататын акцизделетін тауарлардың сәйкестендіру құралдарынсыз және (немесе) есепке алу-бақылау таңбаларынсыз, сондай-ақ белгіленбеген үлгідегі және (немесе) сәйкестендіруге келмейтін сәйкестендіру құралдары бар өнімді сақтау, өткізу және (немесе) тасымалдау түріндегі айналымына тыйым салынады.

6. Осы баптың 2-тармағында көрсетілген акцизделетін тауарларды есепке алу-бақылау немесе жаңа үлгідегі таңбаларымен қайта таңбалау уәкілетті орган айқындайтын мерзімдерде жүзеге асырылады.

7. Қазақстан Республикасына алкоголь өнімін өндіруді және (немесе) оның импортын жүзеге асыратын тұлға алкоголь өнімін өндіру және (немесе) оның импорты кезінде есепке алу-бақылау таңбаларын нысаналы пайдалану туралы міндеттемесін ұсынады.

8. Өндірушінің және (немесе) импорттаушының Қазақстан Республикасына алкоголь өнімін өндіру және (немесе) импорттау кезінде есепке алу-бақылау таңбаларын нысаналы пайдалану туралы міндеттемесі есепке алу-бақылау таңбаларын алғанға дейін уәкілетті органның облыстар, республикалық маңызы бар қалалар және астана бойынша аумақтық бөлімшесіне ұсынылады.

9. Өндіруші және (немесе) импорттаушы Қазақстан Республикасына алкоголь өнімін өндіру және (немесе) импорттау кезінде есепке алу-бақылау таңбаларын нысаналы пайдалану туралы міндеттемені ұсынбаған жағдайда импорттаушыға есепке алу-бақылау таңбалары берілмейді.

10. Өндірушілердің және (немесе) импорттаушылардың алкоголь өнімін өндіру және (немесе) Қазақстан Республикасына импорттау кезінде есепке алу-бақылау таңбаларын нысаналы пайдалану туралы міндеттемесі уәкілетті органның облыстар, республикалық маңызы бар қалалар және астана бойынша аумақтық бөлімшесінің ақшаны уақытша орналастыру шотына ақша енгізу арқылы, сондай-ақ импорттаушының таңдауы бойынша мынадай тәсілдердің кез келгенімен:

1) банк кепілдігімен;

2) кепілгерлікпен;

3) мүлік кепілімен қамтамасыз етіледі.

11. Ақшаны уақытша орналастыру шотын бюджетті атқару жөніндегі орталық уәкілетті орган уәкілетті органның облыстар, республикалық маңызы бар қалалар және астана бойынша аумақтық бөлімшелеріне ашады.

12. Облыстар, республикалық маңызы бар қалалар және астана бойынша уәкілетті органның ақшаны уақытша орналастыру шоты алкоголь өнімін өндіруді және (немесе) оның импортын жүзеге асыратын тұлғаның Қазақстан Республикасына ақша енгізуіне арналған.

Ақшаны уақытша орналастыру шотына ақша енгізу Қазақстан Республикасының ұлттық валютасымен жүргізіледі.

13. Өндіруші және (немесе) импорттаушы алкоголь өнімін өндіру және (немесе) Қазақстан Республикасына ақшамен қамтамасыз етілген импорттау кезінде есепке алу-бақылау таңбаларын нысаналы пайдалану туралы міндеттемені орындамаған кезде уәкілетті органның облыстар, республикалық маңызы бар қалалар және астана бойынша аумақтық бөлімшесі бес жұмыс күні өткеннен кейін ақшаны уақытша орналастыру шотынан бюджет кірісіне аударады.

14. Облыстар, республикалық маңызы бар қалалар және астана бойынша уәкілетті органның ақшаны уақытша орналастыру шотына енгізілген ақшаны қайтару (есепке жатқызу) алкоголь өнімін өндіру және (немесе) Қазақстан Республикасына импорттау кезінде өндірушінің және (немесе) импорттаушының есепке алу-бақылау таңбаларын нысаналы пайдалану туралы міндеттемесінің орындалуы туралы есеп ұсынылғаннан кейін он жұмыс күні ішінде жүзеге асырылады.

15. Осы бапқа сәйкес:

1) толысылған шарапты және сыра қайнату өнімін қоспағанда, алкоголь өнiмiн есепке алу-бақылау маркаларымен таңбалау (қайта таңбалау) қағидаларын, сондай-ақ есепке алу-бақылау маркаларының нысанын, мазмұнын және оларды қорғау элементтерiн уәкілетті орган бекiтедi;

2) есепке алу-бақылау маркаларын алу, есепке алу, сақтау, беру және өндірушілердің және (немесе) импорттаушылардың Қазақстан Республикасына алкоголь өнiмiн өндіру және (немесе) импорттау кезiнде есепке алу-бақылау маркаларын нысаналы пайдалану туралы мiндеттемесiн, есебiн ұсыну қағидаларын, сондай-ақ осындай мiндеттеменi есепке алу тәртiбi мен қамтамасыз ету мөлшерiн уәкілетті орган бекiтедi;

3) акциздік бекеттің қызметін ұйымдастыру тәртібін уәкілетті орган айқындайды;

4) тауарларға ілеспе жүкқұжаттарды ресімдеу жөніндегі міндет қолданылатын акцизделетін тауарлардың жекелеген түрлерінің тізбесі, сондай-ақ ресімдеу тәртібі мен олардың құжат айналымы осы Кодекстің
176-бабына сәйкес белгіленеді.

16. Салық органдары этил спирті мен алкоголь өнімін (сыра қайнату өнімінен басқа), бензинді (авиациялықты қоспағанда), дизель отыны мен темекі бұйымдарын өндіруді жүзеге асыратын салық төлеушінің аумағында акциздік бекеттер орнатады.

17. Акциздік бекет қызметкерлерінің орналасқан жері мен құрамын, оның жұмыс регламентін салық органы айқындайды.

Акциздік бекет қызметкерлерінің құрамы салық органының лауазымды адамдарының арасынан қалыптастырылады.

18. Салық органының акциздік бекеттегі лауазымды адамы:

1) салық төлеушінің акцизделетін тауарлар өндірісін және айналымын реттейтін Қазақстан Республикасы заңнамасының талаптарын сақтауына;

2) акцизделетін тауарларды тек қана өлшеуіш аппараттар арқылы бөлуге және (немесе) босатуға немесе есепке алу аспаптары арқылы өткізуге (құюға), сондай-ақ осындай есепке алу аспаптарын пломбаланған түрде пайдалануға;

3) салық төлеушінің акцизделетін тауарлардың жекелеген түрлерін таңбалау тәртібін сақтауына;

4) дайын өнімнің, есепке алу-бақылау таңбаларының немесе акциздік таңбалардың қозғалысына бақылауды жүзеге асырады.

19. Салық органының акциздік бекеттегі лауазымды адамының:

1) салық төлеушінің акцизделетін тауарларды өндіру, сақтау және өткізу үшін пайдаланылатын әкімшілік, өндірістік, қоймалық, сауда, қосалқы
үй-жайларын Қазақстан Республикасы заңнамасының талаптарын сақтай отырып зерттеп-қарауға;

2) акцизделетін тауарларды өткізу кезінде қатысуға;

3) салық төлеушінің аумағынан (аумағына) шығатын (келетін) жүк көлік құралдарын қарап тексеруге құқығы бар.

20. Акциздік бекеттегі салық органының лауазымды адамының акциздік бекеттің қызметін ұйымдастыру тәртібімен көзделген өзге де құқықтары бар.»;

22) мынадай мазмұндағы 176-1-баппен толықтырылсын:

«176-1 бап. Еуразиялық экономикалық одақтың кедендік аумағына

әкелінген тауарлар айналымының қадағалануы.

1. Қазақстан Республикасы ратификациялаған халықаралық шартқа сәйкес Еуразиялық экономикалық одақтың кедендік аумағына әкелінген тауарлардың айналымын қадағалау Қазақстан Республикасы ратификациялаған халықаралық шартқа сәйкес ұлттық қадағалану жүйесі пайдаланыла отырып, қадағалануға жататын тауарларды есепке алу жүйесін және осындай тауарлардың айналымына байланысты операцияларды ұйымдастыру арқылы жүзеге асырылады.

2. Қазақстан Республикасы ратификациялаған халықаралық шартта айқындалған тәртіппен және мерзімдерде қадағалануға жататын тауарлар және осындай тауарлардың айналымына байланысты операциялар туралы мәліметтерді жинауды, есепке алуды және сақтауды қамтамасыз ететін электрондық шот-фактуралардың ақпараттық жүйесі ұлттық қадағалану жүйесі болып табылады.

3. Қадағалануға жататын тауарлар айналымын жүзеге асыратын салық төлеушілер:

байланыс құралдарының (телекоммуникациялық желілердің және «Интернет» ақпараттық-телекоммуникациялық желісінің) жұмысындағы техникалық іркілістерден, бұзылудан, электр энергиясының ажыратылуынан туындаған ақпараттық жүйелердің ақаулығына байланысты, сондай-ақ Қазақстан Республикасы ратификациялаған халықаралық шартта белгіленген тәртіппен айқындалған өзге де жағдайларда электрондық құжаттар түрінде ресімдеу мүмкін болмаған жағдайды қоспағанда, ілеспе құжаттарды электрондық құжаттар түрінде ресімдеуге; ұлттық қадағалану жүйесіне енгізілуге жататын толық және анық мәліметтерді табыс етуге міндетті.

Ұлттық қадағалану жүйесінің ілеспе құжаты электрондық шот-фактура болып табылады.

4. Қазақстан Республикасы ратификациялаған халықаралық шарттан туындайтын тауарлар айналымының қадағалануы жөніндегі міндеттерді орындамағаны немесе тиісінше орындамағаны үшін салық төлеушілер Қазақстан Республикасының заңдарында белгіленген жауаптылықта болады.

5. Уәкілетті орган:

1) Қазақстан Республикасы ратификациялаған халықаралық шартқа сәйкес қадағалануға жататын тауарлар айналымын қадағалау тетігінің жұмыс істеуін;

2) ұлттық қадағалану жүйесінде қамтылған қадағалануға жататын тауарлар және осындай тауарлардың айналымымен байланысты операциялар туралы мәліметтерді Қазақстан Республикасы ратификациялаған халықаралық шартқа сәйкес Еуразиялық экономикалық одаққа мүше тиісті мемлекетке жіберуді қамтамасыз етеді.

6. Тауарлардың қадағаланып отыру тетігінің жұмыс істеу қағидаларын уәкілетті орган бекітеді.»;

23) 187-бап мынадай редакцияда жазылсын:

«187-бап. Шағым жасау құқығы

Салық төлеушінің (салық агентінің) салық органдары лауазымды адамдарының әрекеттеріне (әрекетсіздігіне) жоғары тұрған салық органына немесе сотқа, ал осы Кодекстің 96-бабында көрсетілген негіздер бойынша жоғары тұрған салық органына, ал оның шешімімен келіспеген жағдайда – сотқа шағым жасауға құқығы бар.»;

24) 208-баптың 9-тармағының сегізінші абзацындағы «төлемдер бойынша салықтық есептілік ұсынылмайды.» деген сөздер «төлемдер;» деген сөзбен ауыстырылып, мынадай мазмұндағы абзацпен толықтырылсын:

«бейрезидент кірістерінің төлем көзінен ұсталатын корпоративтік табыс салығы бойынша салықтық есептілік ұсынылмайды.»;

25) 250-баптың 6-тармағының бірінші бөлігіндегі «кредиттік серіктестікті және» деген сөздер алып тасталсын;

26) 345-бап мынадай редакцияда жазылсын:

«345-бап. Зейнетақы төлемдері және жинақтаушы сақтандыру шарттары

бойынша салықтық шегерім

1. Салық салуға жататын, зейнетақы төлемдері түріндегі кіріске салықтық шегерім мынадай мөлшерлерде қолданылады:

1) осы Кодекстің 326-бабының [1) тармақшасында](https://adilet.zan.kz/kaz/docs/K1700000120#z6257) көзделген төлемдер бойынша – зейнетақы төлемі жүзеге асырылатын әрбір ай үшін республикалық бюджет туралы заңда белгіленген және зейнетақы төлемі түріндегі кірісті есепке жазу күніне қолданыста болатын айлық есептік көрсеткіштің
14 еселенген мөлшерінде;

2) осы Кодекстің 326-бабының [2) тармақшасында](https://adilet.zan.kz/kaz/docs/K1700000120#z6262) көзделген төлемдер бойынша – республикалық бюджет туралы заңда белгіленген және зейнетақы төлемі түріндегі кірісті есепке жазу күніне қолданыста болатын айлық есептік көрсеткіштің 168 еселенген мөлшерiнде.

2. Сақтандыру ұйымдары жүзеге асыратын, сақтандыру сыйлықақылары бірыңғай жинақтаушы зейнетақы қорындағы зейнетақы жинақтары есебінен төленген сақтандыру төлемдері түріндегі, салық салуға жататын, жинақтаушы сақтандыру шарттары бойынша кіріске сақтандыру төлемі жүзеге асырылатын, сақтандыру төлемі түріндегі кіріс есепке жазылатын әрбір ай үшін республикалық бюджет туралы заңда белгіленген және сақтандыру төлемі түріндегі кірісті есепке жазу күніне қолданыста болатын айлық есептік көрсеткіштің 14 еселенген мөлшерінің сомасында салықтық шегерім қолданылады.»;

27) 346-баптың 1-тармағының 1) тармақшасы мынадай редакцияда жазылсын:

«1) республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің
14 еселенген мөлшері. Стандартты шегерім әрбір күнтізбелік айға қолданылады. Күнтізбелік жыл үшін стандартты шегерімнің жалпы сомасы республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 168 еселенген мөлшерінен аспауға тиіс;»;

28) 360-баптың 5-тармағы мынадай редакцияда жазылсын:

«5. Кірістің салық салынатын сомасы жұмыстарды орындаудан (қызметтерді көрсетуден) алынған (алуға жататын), еңбекші көшіп келушіге рұқсатта көрсетілген тиісті кезеңнің жұмыстар орындалатын (қызметтер көрсетілетін) әрбір айы үшін есептелген, республикалық бюджет туралы заңда белгiленген және тиiстi қаржы жылының 1 қаңтарына қолданыста болатын айлық есептік көрсеткіштің 14 еселенген мөлшерінің сомасына азайтылған кірістер сомасы ретінде айқындалады.»;

29) 386-баптың 2-тармағының үшінші бөлігі алып тасталсын;

30) 394-баптың бірінші бөлігінің 2) тармақшасы мынадай редакцияда жазылсын:

«2) осы Кодекстiң 172-бабына сәйкес акцизделетiн тауарларды таңбалауға арналған есепке алу-бақылау маркаларын;»;

31) 429-бапта:

5 тармақта:

екінші бөліктегі «431 және (немесе) 433 және (немесе) 434-баптарында» деген сөздер «431 және (немесе) 434-баптарында» деген сөздермен ауыстырылсын;

үшінші бөліктегі «431 және (немесе) 433-баптарын» деген сөздер
«431-бабын» деген сөздермен ауыстырылсын;

6-тармақтың екінші абзацындағы «432 және 433-баптарына» деген сөздер «432-бабына» деген сөздермен ауыстырылсын;

32) 431-бапта:

1-тармақтың 1) тармақшасындағы «432, 433 және 434-баптарында» деген сөздер «432 және 434-баптарында» деген сөздермен ауыстырылсын;

2-тармақтың бірінші бөлігіндегі «432, 433 және 434-баптарында» деген сөздер «432 және 434-баптарында» деген сөздермен ауыстырылсын;

33) 432-баптың 4-тармағындағы «429 және 433-баптарына» деген сөздер «429-бабына» деген сөздермен ауыстырылсын;

34) 433-бап алып тасталсын;

35) 434-баптың 2-тармағында:

2) тармақшаның бірінші бөлігіндегі «өндірушілердің қосылған құн салығының асып кетуін қайтарудың оңайлатылған тәртібін қолдануға құқығы бар.» деген сөздер «өндірушілердің;» деген сөзбен ауыстырылып, мынадай мазмұндағы 3) тармақшамен толықтырылсын:

«3) салық кезеңінде экспорттан түскен валюталық түсімнің кемінде 50%-ын конвертациялауды жүзеге асырған кәсіпкерлік субъектілерінің қосылған құн салығының асып кетуін қайтарудың оңайлатылған тәртібін қолдануға құқығы бар.

Осы тармақшада көзделген кәсіпкерлік субъектілерінің тізбесін Қазақстан Республикасының Үкіметі бекітеді.»;

мынадай мазмұндағы екінші және үшінші бөліктермен толықтырылсын:

«Салық органдарына валюталық түсімді конвертациялау туралы қорытынды беруді Қазақстан Республикасының Ұлттық Банкі және екінші деңгейдегі банктер Қазақстан Республикасының Ұлттық банкімен келісім бойынша уәкілетті орган бекіткен тәртіппен және нысан бойынша жүзеге асырады.

Осы қорытындыны алу үшін салық органдары осындай қорытынды жасалған күнгі жағдай бойынша валюталық түсімді конвертациялау туралы тиісті сауал жібереді.»;

алтыншы бөліктегі «2) тармақшасында» деген сөздерден кейін «және
3) тармақшасында» деген сөздермен толықтырылсын;

сегізінші бөліктің төртінші абзацындағы «мөлшерде қосылған құн салығының асып кетуі оңайлатылған тәртіппен қайтаруға жатады.» деген сөздер «мөлшерде;» деген сөзбен ауыстырылып, мынадай мазмұндағы абзацпен толықтырылсын:

«осы Кодекстің 429-бабы 2-тармағының шарттарына сәйкес келетін, салық кезеңінде экспорттан түскен валюталық түсімнің кемінде
50%-ын конвертациялауды жүзеге асырған ірі кәсіпкерлік субъектілері
үшін – есепті салық кезеңінде қалыптасқан қосылған құн салығының асып кету сомасының 80 пайызынан аспайтын мөлшерде қосылған құн салығының асып кетуі оңайлатылған тәртіппен қайтаруға жатады.»;

36) 463-бапта:

3-тармақ мынадай редакцияда жазылсын:

«3. Спирттің барлық түрiне және толысылған шарапқа акциз мөлшерлемелері спиртті және толысылған шарапты одан әрi пайдалану мақсаттарына қарай сараланады.»;

4-тармақтың кестесінің 7, 9, 10, 11, 12 және 13-жолдары мынадай редакцияда жазылсын:

«

|  |  |  |  |
| --- | --- | --- | --- |
| Р/с № | ЕАЭОСЭҚТН коды | Акцизделетін тауарлардың түрлері | Акциздердің мөлшерлеме-лері (өлшем бірлігі үшін теңгемен) |
| 1 | 2 | 3 | 4 |
| 1. | ... | ... | ... |
| 7. | 2208 | Алкоголь өнімі (коньяктан, брендиден, шараптан, толысылған шараптан, сыра қайнату өнімінен басқа) | 2550 теңге/литр100 % спирт |
| ... | ... | ... | ... |
| 9. | 2204, 2205,2206  | Шараптар (шарап сусынынан, жүзім және жеміс арақтарынан, дистилляттардан жасалған күшті сусындардан басқа) | 35 теңге/литр |
| 10. | 2204, 2205,2206 00-ден | Толысылған шарап (этил спирті мен алкоголь өнімін өндіру үшін өткізілетіннен немесе пайдаланылатыннан басқа) | 170 теңге/литр |
| 11. | 2204, 2205,2206 00-ден | Этил спирті мен алкоголь өнімін өндіру үшін өткізілетін немесе пайдаланылатын толысылған шарап | 0 теңге/литр |
| 12. | 2203 00 | сыра қайнату өнімі | 57 теңге/литр |
| 13. | 2202 90 100 1 | Құрамындағы этил спиртінің көлемі 0,5 пайыздан аспайтын сыра қайнату өнімі | 0 теңге/литр |

».

37) 464-бапта:

2-тармақтағы «Акциздік маркалардың,» деген сөздер «Сәйкестендіру құралдарының,» деген сөздермен ауыстырылсын;

3-тармақта:

3) тармақшадағы «акциздік таңбалармен» деген сөздер алып тасталсын;

мынадай мазмұндағы 5) тармақшамен толықтырылсын:

«5) тауарларды өндіру кезінде оларды таңбалау және қадағалау саласындағы Қазақстан Республикасының заңнамасына сәйкес айналымнан шығару туралы хабарламаға сәйкес ақаулық, жоғалу, бүліну себебі бойынша айналымнан шығарылған сәйкестендіру құралдары.»;

38) 465-баптың 6-тармағындағы «акциздік маркалар,», «акциздік маркаларды,» деген сөздер тиісінше «сәйкестендіру құралдары,», «сәйкестендіру құралдарын,» деген сөздермен ауыстырылсын;

39) 467-бапта «шарап материалына», «шарап материалын», «шарап материалы» деген сөздер тиісінше «толысылған шарапқа», «толысылған шарапты», «толысылған шарап» деген сөздермен ауыстырылсын;

40) 469-бапта «акциздік маркалардың», «акциздік маркалар», «акциздік маркаларды» деген сөздер тиісінше «сәйкестендіру құралдарының», «сәйкестендіру құралдары», «сәйкестендіру құралдарын» деген сөздермен ауыстырылсын;

41) 475-баптың 4-тармағы мынандай редакцияда жазылсын:

«4. Толысылған шарапты және сыра қайнату өнімін қоспағанда, осы Кодекстiң 462-бабының 2) тармақшасында белгiленген акцизделетiн тауарларға акцизді алкоголь өнімін өндірушілер таңдау бойынша:

1) есепке алу-бақылау маркаларын алғанға дейін;

2) алкоголь өнімін өндіру кезінде есепке алу-бақылау маркаларын нысаналы пайдалану туралы міндеттеме ұсынылған жағдайда, акцизделетін тауарларды тиеп-жөнелткен (берген) күні осы Кодекстің 172-бабына сәйкес төлейді.»;

42) 480-баптың 2-тармағындағы «акциздік маркаларды» деген сөздер «сәйкестендіру құралдарын» деген сөздермен ауыстырылсын;

43) 484-баптың 4-тармағы мынадай редакцияда жазылсын:

«4. Егер осы баптың 2-тармағында көрсетілген, осы баптың 3-тармағы ескеріле отырып айқындалған салық салу объектісі күнтізбелік ай үшін бір теңгеден бастап республикалық бюджет туралы заңда белгіленген және осы күнтізбелік айдың бірінші күніне қолданыста болатын айлық есептік көрсеткіштің 14 еселенгенге дейінгі сомасын құраса, онда салық салу объектісі осындай 14 еселенген айлық есептік көрсеткіш негізге алына отырып айқындалады.»;

44) 492-баптың 4-тармағының 2-тармақшасы мынадай редакцияда жазылсын:

«2) жүк автомобильдерiне:

егер осы тармақтың 1) тармақшасында өзгеше белгiленбесе,
С санатындағы (СЕ, С1Е, С1-ді қоса алғанда) автомобильдер;

автомобиль тас жолына немесе вагон үлгісіндегі шанаққа орнатылатын қатты жабық шанағы бар, өнеркәсіптік, азық-түлік және ауыл шаруашылығы жүктерін тасымалдауға арналған, шанақтың ішінде жүкті жинауға және бекітуге арналған құрылғылармен жабдықталған жүк бөлігін бөлетін қалқасы бар В санатындағы мамандандырылған жүк автомобильдері (автомобиль-фургондар);

борттық платформасы бар жалпы мақсатқа арналған В санатындағы жүк автомобильдері (пикап - автомобильдерді қоспағанда) жатады;»;

45) 497-баптың 3-тармағында:

бірінші бөлік мынадай мазмұндағы 5) тармақшамен толықтырылсын:

«5) ядролық қауіпсіздік аймағының жері.»;

екінші бөліктегі «запастағы жерді» деген сөздерден кейін «және ядролық қауіпсіздік аймақтарын» деген сөздермен толықтырылсын;

46) 519-баптың 3-тармағы мынадай мазмұндағы 9) тармақшамен толықтырылсын:

«9) радиоактивті қалдықтарды орналастыру және ядролық физикалық қорғауды қамтамасыз ету үшін пайдаланылатын ядролық қауіпсіздік аймағы жерінің аумағында орналасқан ғимараттар, құрылысжайлар.»;

47) 529-баптың 3-тармағында:

бірінші абзац мынадай редакцияда жазылсын:

«3. «Азаматтарға арналған үкімет» мемлекеттік корпорациясы есепті жылдан кейінгі әрбір жылдың 1 қаңтарындағы жағдай бойынша айқындайтын көппәтерлі тұрғын үйдегі жеке мақсатта пайдаланылатын қойманың, тұрғынжайдың салқын жапсаржайының, шаруашылық (қызметтік) құрылысының, астыңғы қабатының, жертөлесінің, гараждың құны осындай объект бойынша салықтық база болып табылады, бұл мынадай формуламен есептеледі:»;

бесінші абзац мынадай редакцияда жазылсын:

«көппәтерлі тұрғын үйдегі жеке мақсатта пайдаланылатын қойманың, тұрғынжайдың салқын жапсаржайы, шаруашылық (қызметтік) құрылысы, астыңғы қабаты, жертөлесі бойынша – 25 пайыз;»;

48) 552-баптың 1-тармағы мынадай редакцияда жазылсын:

«1. Алым сомалары белгіленген мөлшерлемелер бойынша есептеледі және уәкілетті мемлекеттік органға, жергілікті атқарушы органға және азаматтық авиация саласындағы уәкілетті ұйымға тиісті құжаттар берілгенге дейін немесе рұқсат құжаттары алынғанға дейін алым төлеушінің тұрған жері бойынша төленеді.»;

49) 554-бапта:

2-тармақтың 2) тармақшасындағы «20» деген цифр «30» деген цифрмен ауыстырылсын;

4-тармақтың 1.74 және 1.75-жолдары мынадай редакцияда жазылсын:

«

|  |  |  |
| --- | --- | --- |
| Р/с№ | Лицензияланатын қызмет түрлері | Алым мөлшерлемелері (АЕК) |
| 1 | 2 | 3 |
| 1.74. | Сыра қайнату өнімінен басқа, алкоголь өнімін өндіру | 3 000 |
| 1.75. | Сыра қайнату өнімін өндіру | 2 000 |
| ... |  |  |

»;

50) 577-бап мынадай мазмұндағы 2-1-тармақпен толықтырылсын:

«2-1. Қазақстан Республикасының аумағында, ядролық қауіпсіздік аймағы жерінің аумағында жүргізілген ядролық сынақтардың салдарынан пайда болған радиоактивті қалдықтарды орналастыруды жүзеге асыратын заңды тұлғалардың төлемақы сомасын есептеу кезінде осы Кодекстің
576-бабы 6-тармағының 1.2.6.1, 1.2.6.2, 1.2.6.3-жолдарында белгіленген мөлшерлемелерге 0 коэффициенті қолданылады.»;

51) 606-1-баптың 2-тармағы мынадай редакцияда жазылсын:

«2. Ақпараттық қауіпсіздік саласындағы уәкілетті орган тоқсан сайын есепті тоқсаннан кейінгі екінші айдың 15-інен кешіктірмей уәкілетті органға уәкілетті орган белгілеген нысан бойынша төлем төлеушілер, салық салу объектілері, олардың орналасқан жері туралы және электр энергиясының көлемдері туралы мәліметті ұсынады.»;

52) 609-баптың 1-тармағының 1) тармақшасы мынадай редакцияда жазылсын:

«1) сотқа берiлетiн әкімшілік талап қоюларынан, талап қою арыздарынан ерекше талап қою ісін жүргізу арыздарынан, ерекше іс жүргізу iстері бойынша арыздардан (шағымдардан), сот бұйрығын шығару туралы арыздардан, атқару парағының телнұсқасын беру туралы арыздардан, төреліктің және шетелдік соттардың шешiмдерiн мәжбүрлеп орындатуға арналған атқару парақтарын беру туралы арыздардан, төрелік шешімнің күшін жою туралы өтінішхаттардан, сот актілерінің, атқару парақтарының және өзге де құжаттардың көшiрмелерiн қайтадан беру туралы арыздардан;»;

53) 610-бапта:

1-тармақта:

бірінші абзац мынадай редакцияда жазылсын:

«1. Сотқа берiлетiн әкімшілік талап қоюларынан, талап қою арыздарынан ерекше талап қою ісін жүргізу арыздарынан, ерекше іс жүргізу iстері бойынша арыздардан (шағымдардан), сот бұйрығын шығару туралы арыздардан, атқару парағының телнұсқасын беру туралы арыздардан, төреліктің және шетелдік соттардың шешiмдерiн мәжбүрлеп орындатуға арналған атқару парақтарын беру туралы арыздардан, сот актілерінің, атқару парақтарының және өзге де құжаттардың көшiрмелерiн қайтадан беру туралы арыздардан мемлекеттiк баж мынадай мөлшерлеме алынады:»;

2) және 3) тармақшалар мынадай редакцияда жазылсын:

«2) әкімшілік органдар мен олардың лауазымды адамдарының жеке тұлғалардың құқықтарына нұқсан келтіретін құқыққа сыйымсыз әрекетiне (әрекетсіздігіне) және шешімдеріне шағымдардан – 0,3 АЕК;

3) әкімшілік органдар мен олардың лауазымды адамдарының заңды тұлғалардың құқықтарына нұқсан келтіретін құқыққа сыйымсыз әрекетiне (әрекетсіздігіне) және шешімдеріне шағымдардан – 5 АЕК;»;

4) тармақшаның бірінші абзацы мынадай редакцияда жазылсын:

«4) тексеру актiлерi бойынша хабарламаларға және (немесе) деңгейлес мониторинг нәтижелері бойынша хабарламаларға дау айту туралы әкімшілік талап қоюларынан:»;

8) тармақша мынадай редакцияда жазылсын:

«8) осы тармақтың 2), 3), 4) және 13) тармақшаларында көрсетілгендерді қоспағанда, «Қазақстан Республикасының Әкімшілік рәсімдік-процестік кодексі» Қазақстан Республикасы кодексінің шеңберінде ерекше талап қою ісін жүргізу арыздарынан, ерекше іс жүргізу істері бойынша арыздардан (шағымдардан), әкімшілік талап қоюлардан – 0,5 АЕК;»;

2-тармақ мынадай редакцияда жазылсын:

«2. Төрелік шешімдерінің күшін жою және төреліктің және шетелдік соттардың шешімдерін мәжбүрлеп орындатуға атқару парақтарын беру мәселелері жөніндегі ұйғарымдарға, мүліктік емес және мүліктік сипаттағы даулар бойынша соттардың шешімдеріне және қаулыларына сот актілерін кассациялық тәртіппен қайта қарау туралы өтінішхаттардан мемлекеттік баж осындай даулар бойынша әкімшілік талап қою, талап қою арызы (арыз) берілген кезде осы баптың 1-тармағында белгіленген мемлекеттік баждың тиісті мөлшерлемесінің 50 пайызы мөлшерінде алынады.»;

54) 623-баптың 1-тармағының 1) тармақшасы мынадай редакцияда жазылсын:

«1) соттар қарайтын істер бойынша – Қазақстан Республикасы Азаматтық процестік кодексінің 106-бабының үшінші бөлігінде көзделген істерді қоспағанда, тиісті әкімшілік талап қою, арыз (шағым) немесе сот бұйрығын шығару туралы арыз берілгенге дейін, сондай-ақ сот құжаттардың көшірмелерін берген кезде;»;

55) 634-баптың 2-тармағы 6) тармақшасының екінші абзацындағы «жылжымайтын» деген сөз алып тасталсын;

56) 683-баптың 2-тармағының 3) тармақшасы мынадай редакцияда жазылсын:

«3) мынадай қызмет түрлерін:

акцизделетін тауарлар өндiруді;

акцизделетін тауарларды сақтауды және көтерме саудада өткiзуді;

мұнай өнiмдерiнің жекелеген түрлерін – бензинді, дизель отынын және мазутты өткiзуді;

лотереялар өткізуді;

жер қойнауын пайдалануды;

шыны ыдыстарды жинауды және қабылдауды;

түсті және қара металл сынықтары мен қалдықтарын жинауды (дайындауды), сақтауды, қайта өңдеуді және өткiзуді;

консультациялық және (немесе) маркетингтік қызметтер көрсетуді;

бухгалтерлік есеп немесе аудит саласындағы қызметті;

сақтандыру брокері мен сақтандыру агентінің қаржы, сақтандыру қызметін және делдалдық қызметін;

құқық, әділет және сот төрелігі саласындағы қызметті;

сауда базарын жалға алуды және пайдалануды;

кәсіпкерлік қызметте пайдаланылатын (пайдалануға жататын) меншікті жылжымайтын мүлікті (тұрғын үйлерді қоспағанда) жалға беруді және басқаруды;

сауда объектілерін (сауда базарларын) қосалқы жалға беруді және осындай жалға берілетін объектілерді басқаруды;

екі және одан да көп салық төлеушілердің бір қонақ үйдің немесе осындай қызметтер қөрсетілетін жеке тұрған ғимараттың аумағында қонақ үйлердің қызмет көрсетуі саласындағы қызметін;

қаржы лизингі шеңберіндегі қызметті жүзеге асырмайтын салық төлеушілер қолдануға құқылы.»;

57) 774-баптың 3-тармағы мынадай мазмұндағы 6) және 7) тармақшалармен толықтырылсын:

«6) мындай қызмет түрлерін:

консультациялық және маркетингтік қызметтер көрсетуді;

бухгалтерлік есеп немесе аудит саласындағы қызметті;

сақтандыру брокерінің және сақтандыру агентінің қаржы, сақтандыру қызметі және делдалдық қызметті;

құқық, әділет және сот төрелігі саласындағы қызметті жүзеге асыратындар;

7) агенттік шарттар (келісімдер) негізінде қызмет көрсететін тұлғалар.

Осы тармақшаның мақсаттары үшін агенттік шарттар (келісімдер) деп Қазақстан Республикасының заңнамасына сәйкес жасалған азаматтық-құқықтық сипаттағы шарттар (келісімдер) түсініледі, олар бойынша бір тарап (агент) сыйақы үшін екінші тараптың тапсырмасы бойынша өз атынан, бірақ басқа тараптың есебінен не басқа тараптың атынан және есебінен белгілі бір әрекеттер жасауға міндеттенеді.».

58) 777-баптың 1-тармағы мынадай мазмұндағы 5) тармақшамен толықтырылсын:

«5) ID мерчент – төлем жүйелерін пайдалана отырып, шетелдік компанияны төлем және/немесе ақша аударымын алушы ретінде сәйкестендіретін символдардың бірегей жиынтығы.»;

59) 778-баптың 1-тармағы мынадай мазмұндағы 4-1) тармақшамен толықтырылсын:

«4-1) төлемдерді немесе ақша аударымдарын қабылдау үшін қолданылатын деректемелер тізбесін, оның ішінде ID мерчент деректерін;»;

60) 779-баптың 4-тармағы мынадай редакцияда жазылсын:

«4. Жеке тұлғалар тауарлармен электрондық сауданы жүзеге асыру, электрондық нысанда қызметтер көрсету кезінде қосылған құн салығы мынадай жағдайларда есептелуге және төленуге жатпайды:

1) жиынтық кедендік төлем түрінде Қазақстан Республикасында төленген және қайтаруға жатпайтын кедендік баждар, салықтар Еуразиялық экономикалық одақтың кеден заңнамасына және (немесе) Қазақстан Республикасының кеден заңнамасына сәйкес айқындалатын құнынан және (немесе) салмақ нормасынан асып кетуі бөлігінде;

2) егер мұндай тауарлардың, көрсетілетін қызметтердің құны Еуразиялық экономикалық одаққа мүше мемлекеттерден әкелінетін тауарларға қосылған құн салығы Қазақстан Республикасының бюджетіне төленген және осы Кодекстің [50-тарауына](https://adilet.zan.kz/kaz/docs/K1700000120#z8128) сәйкес қайтарылуға жатпайтын, осы Кодекстің [444-бабына](https://adilet.zan.kz/kaz/docs/K1700000120#z444) сәйкес айқындалатын салық салынатын импорт мөлшеріне енгізілсе, есептелуге және төленуге жатпайды.».

2. «Салық және бюджетке төленетін басқа да міндетті төлемдер туралы» Қазақстан Республикасының Кодексін (Салық кодексі) қолданысқа енгізу туралы» 2017 жылғы 25 желтоқсандағы Қазақстан Республикасының Заңына:

1) Мынадай мазмұндағы 5-1-баппен толықтырылсын:

«Салық кодексінің 24-бабының [23) тармақшасының](https://adilet.zan.kz/kaz/docs/K1700000120#z877) қолданысы
2025 жылғы 1 қаңтарға дейін тоқтатыла тұрсын, тоқтатыла тұру кезеңінде осы тармақша мынадай редакцияда қолданылады деп белгiленсін:

1) 2022 жылғы 1 қаңтардан бастап 2023 жылғы 1 қаңтарға дейін:

«23) Қазақстан Республикасының Ұлттық Банкімен келісу бойынша уәкілетті орган белгілеген белгілі бір өлшемшарттар бойынша кәсіпкерлік қызметті жүзеге асырудан табыс алу белгілері бар операциялар анықталған кезде мынадай жеке тұлғалар бойынша мәліметтер беруге міндетті:

жауапты мемлекеттік лауазымды атқаратын адамдар және олардың жұбайлары;

мемлекеттік функцияларды орындауға уәкілеттік берілген адамдар және олардың жұбайлары;

мемлекеттік функцияларды орындауға уәкілеттік берілген адамдарға теңестірілген адамдар және олардың жұбайлары (зайыптары);

«Қазақстан Республикасындағы сайлау туралы» Қазақстан Республикасының Конституциялық заңына және «Сыбайлас жемқорлыққа қарсы іс-қимыл туралы», «Қазақстан Республикасындағы банктер және банк қызметі туралы», «Сақтандыру қызметі туралы», «Бағалы қағаздар рыногы туралы» Қазақстан Республикасының заңдарына сәйкес декларация табыс ету міндеті жүктелген адамдар.

Жеке тұлғалардың банктік шоттарында жүргізілетін операцияларды кәсіпкерлік қызметті жүзеге асырудан табыс алу белгілері бар операцияларға жатқызу өлшемшарттарын, мәліметтерді ұсыну тәртібін, нысанын және мерзімдерін Қазақстан Республикасының Ұлттық Банкімен келісу бойынша уәкілетті орган белгілейді;»;

2) 2023 жылғы 1 қаңтардан бастап 2024 жылғы 1 қаңтарға дейін:

«23) Қазақстан Республикасының Ұлттық Банкімен келісу бойынша уәкілетті орган белгілеген белгілі бір өлшемшарттар бойынша кәсіпкерлік қызметті жүзеге асырудан табыс алу белгілері бар операциялар анықталған кезде мынадай жеке тұлғалар бойынша мәліметтер беруге міндетті:

жауапты мемлекеттік лауазымды атқаратын адамдар және олардың жұбайлары;

мемлекеттік функцияларды орындауға уәкілеттік берілген адамдар және олардың жұбайлары;

мемлекеттік функцияларды орындауға уәкілеттік берілген адамдарға теңестірілген адамдар және олардың жұбайлары (зайыптары);

«Қазақстан Республикасындағы сайлау туралы» Қазақстан Республикасының Конституциялық заңына және «Сыбайлас жемқорлыққа қарсы іс-қимыл туралы», «Қазақстан Республикасындағы банктер және банк қызметі туралы», «Сақтандыру қызметі туралы», «Бағалы қағаздар рыногы туралы» Қазақстан Республикасының заңдарына сәйкес декларация табыс ету міндеті жүктелген адамдар;

осы тармақтың 1) тармақшасында көрсетілген адамдарды қоспағанда, мемлекеттік мекемелердің жұмыскерлері және олардың жұбайлары, сондай-ақ квазимемлекеттік сектор субъектілерінің жұмыскерлері және олардың жұбайлары.

Жеке тұлғалардың банктік шоттарында жүргізілетін операцияларды кәсіпкерлік қызметті жүзеге асырудан табыс алу белгілері бар операцияларға жатқызу өлшемшарттарын, мәліметтерді ұсыну тәртібін, нысанын және мерзімдерін Қазақстан Республикасының Ұлттық Банкімен келісу бойынша уәкілетті орган белгілейді;»;

3) 2024 жылғы 1 қаңтардан бастап 2025 жылғы 1 қаңтарға дейін:

«23) Қазақстан Республикасының Ұлттық Банкімен келісу бойынша уәкілетті орган белгілеген белгілі бір өлшемшарттар бойынша кәсіпкерлік қызметті жүзеге асырудан табыс алу белгілері бар операциялар анықталған кезде мынадай жеке тұлғалар бойынша мәліметтер беруге міндетті:

жауапты мемлекеттік лауазымды атқаратын адамдар және олардың жұбайлары;

мемлекеттік функцияларды орындауға уәкілеттік берілген адамдар және олардың жұбайлары;

мемлекеттік функцияларды орындауға уәкілеттік берілген адамдарға теңестірілген адамдар және олардың жұбайлары (зайыптары);

«Қазақстан Республикасындағы сайлау туралы» Қазақстан Республикасының Конституциялық заңына және «Сыбайлас жемқорлыққа қарсы іс-қимыл туралы», «Қазақстан Республикасындағы банктер және банк қызметі туралы», «Сақтандыру қызметі туралы», «Бағалы қағаздар рыногы туралы» Қазақстан Республикасының заңдарына сәйкес декларация табыс ету міндеті жүктелген адамдар;

осы тармақтың 1) тармақшасында көрсетілген адамдарды қоспағанда, мемлекеттік мекемелердің жұмыскерлері және олардың жұбайлары, сондай-ақ квазимемлекеттік сектор субъектілерінің жұмыскерлері және олардың жұбайлары;

осы тармақтың 1) және 2) тармақшаларында көрсетілген адамдарды қоспағанда, заңды тұлғалардың басшылары, құрылтайшылары (қатысушылары) және олардың жұбайлары, дара кәсіпкерлер және олардың жұбайлары.

Жеке тұлғалардың банктік шоттарында жүргізілетін операцияларды кәсіпкерлік қызметті жүзеге асырудан табыс алу белгілері бар операцияларға жатқызу өлшемшарттарын, мәліметтерді ұсыну тәртібін, нысанын және мерзімдерін Қазақстан Республикасының Ұлттық Банкімен келісу бойынша уәкілетті орган белгілейді;»;

2) 33-баптың 2) тармақшасында:

бес жүз тоқсан жетінші – бес жүз тоқсан тоғызыншы абзацтар мынадай редакцияда жазылсын:

«1) осы Кодекстің 326-бабының [1) тармақшасында](https://adilet.zan.kz/kaz/docs/K1700000120#z6257) көзделген төлемдер бойынша – зейнетақы төлемі жүзеге асырылатын әрбір ай үшін республикалық бюджет туралы заңда белгіленген және зейнетақы төлемі түріндегі кірісті есепке жазу күніне қолданыста болатын айлық есептік көрсеткіштің
14 еселенген мөлшерінде;

2) осы Кодекстің 326-бабының [2) тармақшасында](https://adilet.zan.kz/kaz/docs/K1700000120#z6262) көзделген төлемдер бойынша – республикалық бюджет туралы заңда белгіленген және зейнетақы төлемі түріндегі кірісті есепке жазу күніне қолданыста болатын айлық есептік көрсеткіштің 168 еселенген мөлшерiнде.

2. Сақтандыру ұйымдары жүзеге асыратын, сақтандыру сыйлықақылары бірыңғай жинақтаушы зейнетақы қорындағы зейнетақы жинақтары есебінен төленген сақтандыру төлемдері түріндегі, салық салуға жататын, жинақтаушы сақтандыру шарттары бойынша кіріске сақтандыру төлемі жүзеге асырылатын, сақтандыру төлемі түріндегі кіріс есепке жазылатын әрбір ай үшін республикалық бюджет туралы заңда белгіленген және сақтандыру төлемі түріндегі кірісті есепке жазу күніне қолданыста болатын айлық есептік көрсеткіштің 14 еселенген сомасында салықтық шегерім қолданылады.»;

алты жүз екінші абзац мынадай редакцияда жазылсын:

«1) республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің
14 еселенген мөлшері. Стандартты шегерім әрбір күнтізбелік айға қолданылады. Күнтізбелік жыл үшін стандартты шегерімнің жалпы сомасы республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 168 еселенген мөлшерінен аспауға тиіс;»;

сегіз жүз төртінші абзац мынадай редакцияда жазылсын:

«5. Кірістің салық салынатын сомасы жұмыстарды орындаудан (қызметтерді көрсетуден) алынған (алуға жататын), еңбекші көшіп келушіге рұқсатта көрсетілген тиісті кезеңнің жұмыстар орындалатын (қызметтер көрсетілетін) әрбір айы үшін есептелген, республикалық бюджет туралы заңда белгiленген және тиiстi қаржы жылының 1 қаңтарына қолданыста болатын айлық есептік көрсеткіштің 14 еселенген мөлшерінің сомасына азайтылған кірістер сомасы ретінде айқындалады.»;

мынадай мазмұндағы сегіз жүз отыз жетінші – сегіз жүз отыз сегізінші абзацтармен толықтырылсын:

«11-1) есепті салықтық кезеңнің 31 желтоқсанындағы жағдай бойынша Қазақстан Республикасының шегінен тыс жердегі шетел банктеріндегі банктік шоттарында республикалық бюджет туралы заңда белгіленген және есепті салықтық кезеңнің 31 желтоқсанында қолданыста болатын айлық есептік көрсеткіштің 141 еселенген мөлшерінен асатын сомада ақшасы бар Қазақстан Республикасының азаматтары, оралмандар және Қазақстан Республикасында тұруға ықтиярхаты бар адамдар;

Осы тармақшаның ережелері осы Кодекстің 71-тарауына сәйкес активтері мен міндеттемелері туралы декларацияны табыс ететін тұлғаларға қолданылмайды;»;

2) 57-4-баптың бірінші бөлігінің 1) тармақшасындағы «686,» деген цифрдан кейін «686-3,» деген цифрмен толықтырылсын;

3) мынадай мазмұндағы 57-5-баппен толықтырылсын:

«57-5-бап. 2022 жылғы 1 қаңтарға дейін тағайындалған кешенді салықтық тексерулер қоршаған ортаға эмиссия төлемі бойынша салық міндеттемесін орындау сұрағын қоспай аяқталады деп белгіленсін.».

2 бап.

Осы Заң:

1) 2018 жылғы 1 қаңтардан бастап қолданысқа енгізілген 1-баптың
1-тармағының 24) тармақшасын;

2) 2021 жылғы 1 қаңтардан бастап қолданысқа енгізілген 1-баптың
1-тармағының 44) тармақшасын;

3) 2023 жылғы 1 қаңтардан бастап қолданысқа енгізілген 1-баптың
1-тармағының 56) және 57) тармақшаларын;

4) 2025 жылғы 1 қаңтардан бастап қолданысқа енгізілген 1-баптың
1-тармағы 2) тармақшасының он жетінші және он сегізінші абзацтарын қоспағанда, 2022 жылғы 1 қаңтардан бастап қолданысқа енгізіледі.

**Қазақстан Республикасының**

**Президенті**